Kingfisher Cottage is in die Pine Creek Vakansieoord in Groot-Brakrivier geleë en bied gehalte-verblyf vir 'n gesin of groep vriende. Dit is naby verskeie winkels, restaurante, doendinge en besienswaardighede, en net 'n kort entjie se ry van die see af.
Die kothuis is aan die oewer van die Groot-Brakrivier geleë, beskik oor 3 slaapkamers en het slaapplek vir 6 gaste. Die eerste 2 slaapkamers het elkeen 'n dubbelbed en die derde slaapkamer het 2 enkelbeddens. Daar is 2 badkamers en 'n buitestort waar gaste al die sand ná 'n dag by die strand kan afwas.
Die sitkamer het gemaklike sitplek en daar is 'n sonkamer met sitplek waar gaste kan ontspan terwyl hulle oor die rivier uitkyk.
Daar is 'n houtdek wat oor die rivier strek, stoepmeubels, braaigeriewe, 'n boma en veilige parkeerplek op die perseel.